*Projekts*

Jelgavas novada dome

**LĒMUMS**

Jelgavā

2024.gada Nr. \_\_

**Par ielas nosaukuma maiņu no Roberta Pelšes iela uz Saules iela, Eleja, Elejas pagasts**

Izskatot Elejas pagasta iedzīvotāju sanāksmē izteikto ierosinājumu mainīt Roberta Pelšes ielas nosaukumu Elejā, Elejas pagastā, Jelgavas novadā, konstatēts:

1. Saskaņā ar Nekustamā īpašuma valsts kadastra informācijas sistēmas datiem nekustamais īpašums "Roberta Pelšes iela", Elejā, Elejas pagastā, Jelgavas novadā, kadastra Nr. 54480060614, sastāv no zemes vienības 0,37 ha platībā ar kadastra apzīmējumu 54480060614, reģistrēts Elejas pagasta zemesgrāmatas nodalījumā Nr. 100000520183.
2. Roberta Pelšes ielai ir piesaistīti 11 nekustamo īpašumu adresācijas objekti.
3. Roberta Pelšes iela savu nosaukumu ieguvusi padomju periodā, īstenojot rusifikācijas politiku, kā arī slavinot padomju režīmu un ar to saistīto personu – latviešu marksistu, Latvijas PSR nopelniem bagāto kultūras darbinieku, literatūrkritiķi un publicistu Robertu Pelši.
4. Valsts valodas centrs savā 2023. gada 22. decembra atzinumā Nr. 1-16.1/887, kas saņemts Jelgavas novada pašvaldībā (turpmāk – Pašvaldība) 2023. gada 27. decembrī un reģistrēts ar Nr. JNPIP/3-16/23/449, ir atbalstījis Pašvaldības priekšlikumu par minētās ielas nosaukuma maiņu, jo Jelgavas novada Elejas pagasta Elejā esoša publiskās transporta infrastruktūras objekta – ielas (kadastra Nr. 54480060614) nosaukums jeb oficiālais vietvārds "Roberta Pelšes iela" nav uzskatāms par labiem tikumiem atbilstošu un ielas nosaukums ir pretrunā ar Vietvārdu informācijas noteikumu 5.3. apakšpunkta tiesību normu, kas paredz: "Par oficiāliem vietvārdiem un oficiāliem paralēlnosaukumiem izvēlas tādus ģeogrāfisko objektu nosaukumus, kas atbilst labiem tikumiem".
5. Lai Jelgavas novada teritorijā varētu atteikties no atlikušajiem padomju varu un tās atbalstītājus slavinošajiem ielu nosaukumiem un noteiktu adresācijas objektu nosaukumus, kuri iekļaujas latviskajā kultūrvidē, sekmētu tās vērtību saglabāšanu un attīstību, ir nepieciešams mainīt minētās ielas nosaukumu.
6. 2024. gada 22. februāra iedzīvotāju sanāksmē iedzīvotāji noraidīja iepriekš piedāvāto ielas nosaukumu “Ābeļu iela”. Iedzīvotāji nobalsoja par “Roberta Pelšes” ielas nosaukuma maiņu uz “Saules iela”

Pamatojoties uz Pašvaldību likuma 10.panta pirmās daļas 6.punktu, kas nosaka, ka tikai dome var piešķirt nosaukumus ielām, parkiem, laukumiem un citiem publiskiem pašvaldības infrastruktūras objektiem, Nekustamā īpašuma valsts kadastra likuma 1.panta 14.punktu, Ministru kabineta 2021. gada 29. jūnija noteikumu Nr.455 „Adresācijas noteikumi” 2.7., 9.punktu, Ministru kabineta 2012. gada 10. janvāra noteikumu Nr. 50 "Vietvārdu informācijas noteikumi" 16.¹ punktu, 24.1. apakšpunktu un 30. punktu, Valsts valodas centra 2023. gada 22. decembra atzinumu Nr. 1-16.1/887 un Valsts valodas centra 2024. gada 8. marta atzinumu Nr. 1-16.1/159, Jelgavas novada dome **nolemj:**

1. Mainīt Roberta Pelšes ielai, Elejā, Elejas pagastā, Jelgavas novadā nosaukumu no “Roberta Pelšes iela” (adresācijas klasifikācijas kods 100353110) uz jaunu nosaukumu *“Saules iela”,* saskaņā ar 1.pielikumu.
2. Informāciju par ielas nosaukuma maiņu publicēt pašvaldības informatīvajā izdevumā “Jelgavas novada ziņas” un tīmekļa vietnē [www.jelgavasnovads.lv](http://www.jelgavasnovads.lv).
3. Publicēt domes lēmumu oficiālajā izdevumā "Latvijas Vēstnesis".
4. Lēmumu nosūtīt Valsts zemes dienesta Zemgales reģionālajai pārvaldei.

Domes priekšsēdētājs M.Lasmanis

Elita Andrasone, 27839292

1.pielikums

Jelgavas novada domes 2024. gada \_\_\_\_ lēmumam Nr. \_\_\_

“Par ielas nosaukuma maiņu no Roberta Pelšes iela uz Saules iela, Eleja, Elejas pagasts”

|  |  |  |  |  |  |  |  |
| --- | --- | --- | --- | --- | --- | --- | --- |
| **Veiktā darbība****(adreses piešķiršana,****maiņa, tai skaitā adreses pieraksta****formas precizēšana, likvidēšana vai esošās adreses saglabāšana)** | **Adresācijas objekts (viensēta, ēka, apbūvei paredzēta zemes vienība un telpu grupa)** | **Adresācijas objekta un, ja nepieciešams, ar to funkcionāli saistīto objektu kadastra apzīmējums, ja tāds ir** | **Adresācijas objekta esošā adrese, ja tāda ir** | **Esošā adresācijas objekta kods adrešu klasifikatorā, ja tāds ir** | **Adresācijas objekta jaunā adrese** | **Adresācijas objekta un, ja nepieciešams, ar to funkcionāli saistīto objektu jaunais kadastra apzīmējums, ja tāds ir** | **Cita informācija, ja tāda ir** |
| Adreses maiņa | Zemes vienība(*iela*) | 54480060614 | Roberta Pelšes iela, Eleja, Elejas pag., Jelgavas nov., LV-3023 | 100353110 | Saules iela, Eleja, Elejas pag., Jelgavas nov., LV-3023 |  |  |